open-index/open-wikipedia-markdown huggingface dataset:
Ludwigse pou

## Identifikasie 
Die **Ludwigse pou** (*Neotis ludwigii*) is 'n voëlspesie in die familie *Otididae*, en is vernoem na Baron von Ludwig. Sy grootte wissel van 'n medium tot groot voël.

Die Ludwigse pou weeg gemiddeld 3.4&nbsp;kg vir die wyfie en 6,3&nbsp;kg vir die heelwat groter mannetjie. Hoogte wissel van 76 tot 85&nbsp;cm by wyfies en 80 tot 95&nbsp;cm vir mannetjies.

## Habitat en voedsel 
Sy habitat sluit semi-droë grasveld in, maar daar is gevind dat die voëls plaaslik agter reëns aantrek. Dit vreet meestal groot insekte (hoofsaaklik sprinkane), sowel as blomme en sade. Gedurende tye van hoë reënval is al soveel as 230 Ludwigse poue op een slag gesien vreet aan 'n swerm sprinkane.

## Verspreiding 
Kom voor in Angola, Botswana, Lesotho, Namibië, en Suid-Afrika.

## Ander name 
* Engels: ''Ludwig's bustard*
* Wetenskaplike naam:  *Neotis ludwigii''

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bronnelys 
* Newman se Voëls van Suider-Afrika. 

## Verwysings
Pitta

## Spesies 
* *Pitta phayrei*
* *Pitta nipalensis*
* *Pitta soror*
* *Pitta oatesi*
* *Pitta schneideri*
* *Pitta caerulea*
* *Pitta cyanea*
* *Pitta guajana*
* *Pitta elliotii*
* *Pitta gurneyi*
* *Pitta baudii*
* *Pitta sordida*
* *Pitta maxima*
* *Pitta superba*
* *Pitta steerii*
* *Pitta kochi*
* *Pitta erythrogaster*
* *Pitta dohertyi*
* *Pitta arcuata*
* *Pitta granatina*
* *Pitta ussheri*
* *Pitta venusta*
* Angolapitta, *Pitta angolensis*
* *Pitta reichenowi*
* *Pitta brachyura*
* *Pitta nympha*
* *Pitta moluccensis*
* *Pitta megarhyncha*
* *Pitta elegans*
* *Pitta versicolor*
* *Pitta anerythra*
* *Pitta iris*
Angolapitta

Die **Angolapitta** is 'n voël wat aan die Pittidae-familie behoort. Dit is een van net twee Pitta-soorte op die Afrika-kontinent, en word van tropiese tot subtropiese gebiede gevind.

## Rasse 
* *P. a. pulih* Fraser, 1843 – kusstreke van Wes-Afrika
* *P. a. angolensis* Vieillot, 1816 – suid-Kameroen tot noord-Angola
* *P. a. longipennis* Reichenow, 1901 – sentraal- tot oos-Afrika

## Sien ook 
*Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bronnelys 
* Newman se Voëls van Suider-Afrika,
Geelbekwitreier

**Geelbekwitreier** (*Ardea intermedia*) is 'n voël wat aan die familie van reiers (*Ardeidae*) behoort. Hierdie voëls kom van Oos-Afrika tot die Indiese subkontinent en van Oos-Asië tot Australië voor.

Daar is 3 subspesies:
* *E. i. brachyrhyncha*: Afrika benede die Sahara.
* *E. i. intermedia*: van Japan tot suidelike Indië en die Groot Soenda-eilande.
* *E. i. plumifera*: oostelike Indonesië, Nieu-Guinee en Australië.

## Ander name 
* Wetenskaplike naam: *Egretta intermedia*, *Mesophoyx intermedia* of *Ardea intermedia*
* Engelse naam: *Yellow-billed Egret* of *Intermediate Egret*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bronne 
* Newman se Voëls van Suider-Afrika,
Mooimeisie

Die **Mooimeisie** (*Chrysococcyx cupreus*) is 'n koekoek in die Cuculidae familie.

## Verspreiding 
Die Mooimeisie kom in die volgende lande voor:

Angola, Botswana, Burundi, Kameroen, Sentraal-Afrikaanse Republiek, Republiek van die Kongo, Demokratiese Republiek van die Kongo, Ivoorkus, Ekwatoriaal-Guinee, Eritrea, Ethiopië, Gaboen, Gambië, Ghana, Guinee, Guinee-Bissau, Kenia, Liberië, Malawi, Mali, Mosambiek, Namibië, Nigerië, Rwanda, São Tomé en Príncipe, Senegal, Sierra Leone, Suid-Afrika, Sudan, eSwatini, Tanzanië, Togo, Uganda, Zambië, en Zimbabwe.

Die voël is 'n broeiparasiet en gebruik hoofsaaklik die groenrugkwêkwêvoëls as broeigasheer.

## Ander name 
* Engelse naam: *Emerald Cuckoo*
* Wetenskaplike naam:  *Chrysococcyx cupreus*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name
Bloureier

Die **bloureier** is 'n standvoël van die familie *Ardeidae* en inheems aan die matige klimaat dele van Europa en Asië asook dele van Afrika. Die bloureier se Engelse naam is *Grey heron*.

## Identifikasie 
Die bloureier is 'n groot voël: 90–100&nbsp;cm lank met 'n 175–195&nbsp;cm vlerkspan en 'n massa van 1–2&nbsp;kg. Sy vere is meestal blou-grys bo-op en 'n vuilwit aan die onderkant. Volwassenes het 'n wit kop met 'n breë wit voorkop, terwyl jong voëls 'n grys kop het. Die voël het 'n kragtige pienk-geel bek, wat breër is by parende volwassenes. Die bloureier vlieg stadig, met sy lang nek in 'n "S"-vorm teruggetrek.

## Habitat 
Die spesie paar in kolonies in bome naby mere, die strand of ander moeraslande. Reiers sal ook soms hul nesse in die riete in rivierbeddings bou. Die nes is groot en lywig en word uit stokkies gebou.

## Verspreiding 
Die bloureier verkies 'n matige klimaat en word dus in die dele van Europa gevind wat so 'n klimaat bied, sowel as Asië. Dit word ook in die suidelike en westelike dele van Afrika gevind. Baie voëls sal egter migreer tydens die winter om ys in kouer areas te vermy.

## Gedrag 
Die bloureier jag in vlak water, waar dit visse of paddas vang met sy lang bek. Soms sal dit ook klein soogdiere of ander voëls vang. Die reier wag gewoonlik vir sy prooi om stil te staan voor hy dit vang, of sal dit baie stadig agtervolg.

Die voël maak 'n lang "fraaank" geluid.

## Subspesies 
* *Ardea cinerea cinerea*. Linnaeus, 1758. Europa, Afrika, Wes-Asië.
* *Ardea cinerea jouyi*. Clark, 1907. Oos-Asië.
* *Ardea cinerea firasa*. Hartert, 1917. Madagaskar.
* *Ardea cinerea monicae*. Jouanin & Roux, 1963. Mauritanië.

## Galery 

Baden-Baden-Oos-Graureiher-Fischzug-18-gje.jpg|'n Bloureier wat visvang
Ardea cinerea 2 (Marek Szczepanek).jpg|'n Onvolwasse reier
Ardea cinerea in flight Jojo A.jpg|'n Vlieënde bloureier
20050417-003-ardea-cinerea.jpg|'n Bloureier in vlak water
Ardea cinerea MHNT Crâne.jpg|Skedel
Ardea cinerea MHNT.ZOO.2010.11.54.1.jpg |Eiers

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bronne 
* Newman se Voëls van Suider-Afrika, 
* Handbook of the Birds of the World. Josep del Hoyo, Andrew Elliott en Jordi Sargatal (red). 1: 405. Lynx Edicions.
Madagaskar-ralreier

Die **Madagaskar ralreier** (ook genoem die **Malgassiese ralreier**) is 'n seldsame winterbesoeker wat nie in Suid-Afrika broei nie.

## Identifikasie 
Die voël het 'n redelike donker rug en nek met breë, opvallende strepe, wat in vlug skerp by die wit vlerke afsteek. Die kenmerke onderskei hom van die ralreier. Sy groenerige snawel het 'n swart punt en snawelnok. Die algemene lengte van 'n volwasse voël is 47&nbsp;cm.

## Verspreiding 
Soos die naam aandui is die Madagaskar-ralreier endemies aan Madagaskar. Die voël word ook af en toe in Zimbabwe gesien, maar besoek Mosambiek meer dikwels; word ook gereeld in Oos-Afrika gesien.

## Ander name 
* Wetenskaplike naam: *Ardeola idae*
* Engelse naam: *Madagascar Squacco* of *Madagascar Pond-Heron*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bronnelys 
* Newman se Voëls van Suider-Afrika.
Kleinwitreier

Die **kleinwitreier** (*Egretta garzetta*) is 'n algemene standvoël en plaaslike nomade by watermassas, riviermondings en langs die kus. In Engels staan die voël bekend as die *Little Egret*.

## Identifikasie 
Die voël is 55 tot 65&nbsp;cm lank en weeg 450 tot 600&nbsp;gram. Die reier is wit met 'n swart snawel en bene terwyl die tone geel is. Dit verskil van die Westelike kusreier omrede die snawel effens dunner en korter is. Dit het ook nie geel lorum op die snawelbasis soos die sneeuwitreier nie. Daar is wel ouderdom verwante variasie by die voël: die broeiende volwasse voël het roomkleurig oë, ligpers gesig, langwerpige pluime op die agterkop, mantel en voornek. Die pote is ook rooi aan die begin van die broeityd. Nie-broeiende volwasse voëls het nie pluime nie, die oë is geel en die gesig is grysgroen. Die jong voël het 'n groenerige snawelbasis, valer geel tone en grysgroen onderbene.

Die voëls broei koloniaal, gewoonlik saam met ander reiers, duikers en ibisse. Hulle jag visse in vlak water en gebruik dikwels ander voëls of diere om visse te verskrik of aan te keer.

## Fotogalery 

Lêer:Aigrette garzette MHNT.jpg|Eier van die kleinwitreier.
Lêer:Little Egret 2013 05 12 9241d.jpg|'n Kleinwitreier by Salt Rock, KwaZulu-Natal, Suid-Afrika.
Lêer:Egretta garzetta tree Greece.jpg|'n Kleinwitreier in Epirus, Griekeland.
Lêer:Little Egret (Egretta garzetta)- In Breeding plumage-actively catching prey in Kolkata I IMG 7962.jpg|'n Kleinwitreier in Kolkata, Wes-Bengale, Indië.
Lêer:Little Egret.6.jpg|'n Kleinwitreier in die Noordelike Gebied, Australië.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings 
## Bronnelys 
* Newman se Voëls van Suider-Afrika, 
* *Sasol Voëls van Suider-Afrika.* Struik Nature. Vierde Uitgawe 2011. 

## Eksterne skakels
Wildepou

**Wildepoue en korhane** is groot voëls wat hoofsaaklik met droë, oop lande en steppes van Afrika en Eurasië geassosieer word. Hulle vorm saam die familie **Otididae** (vroeër bekend as **Otidae**). Wildepoue is nie familie van die flambojante Asiatiese poue nie.

Hierdie voëls is omnivore en maak hulle neste op die grond. Hulle het stewige, sterk bene en groot tone wat hulle ondersteun terwyl hulle loop en na kos pik. Hulle het lang, breë vlerke.

Die wyfie lê telkens drie tot vyf donker, gespikkelde eiers in 'n gat in die grond en broei hulle alleen uit.

## Status 
Meeste spesies is besig om te verminder of bedreig te word deur die vermindering en verlies aan habitat, selfs waar hulle normaalweg beskerm word. Twee *Otis tarda* (en: Great bustard) eiers is onlangs gelê in die Verenigde Koninkryk vir die eerste keer in oor die 150 jaar, maar hulle was onbevrug; moontlik a.g.v. die meestal jong manlike populasie. Die laaste wildepou in Brittanje het omstreeks 1832 gesterf, maar die voël word hervestig deur groepe kuikens vanaf Rusland in te voer.

## Spesies 
* *Otis tarda*
* *Ardeotis arabs*
* *Ardeotis kori* – Gompou
* *Ardeotis nigriceps*
* *Ardeotis australis*
* *Chlamydotis undulata*
* *Chlamydotis macqueenii*
* *Neotis ludwigii* – Ludwigse pou
* *Neotis denhami* – Veldpou
* *Neotis heuglinii*
* *Neotis nuba*
* *Eupodotis senegalensis* – Witpenskorhaan
* *Eupodotis caerulescens* – Bloukorhaan
* *Eupodotis vigorsii* – Vaalkorhaan
* *Eupodotis rueppellii* – Woestynkorhaan
* *Eupodotis humilis*
* *Lophotis savilei*
* *Lophotis gindiana*
* *Lophotis ruficrista* – Boskorhaan
* *Afrotis afra* – Swartvlerkkorhaan
* *Afrotis afraoides* – Witvlerkkorhaan
* *Lissotis melanogaster* – Langbeenkorhaan
* *Lissotis hartlaubii*
* *Houbaropsis bengalensis*
* *Sypheotides indica*
* *Tetrax tetrax*

## Verwysings 
## Sien ook
Rooireier

Die **rooireier** (*Ardea purpurea*) is algemene standvoël en plaaslike nomade by watermassas. In Engels staan die voël bekend as die *Purple Heron*.

## Identifikasie 
links|duimnael|Rooireier in brons deur Sarah Richards
Die voël is 78 tot 86&nbsp;cm lank en weeg 550 tot 1200 gram. Dit is redelike groot reier maar heelwat kleiner as die reusereier. Die snawel en nek is lank en dun. Die kop is swart en gestreep terwyl die vlerke donkergrys is. Die kroon is swart en die bene en snawel ligter as reusereier s'n. Die jong voël is valer en ligter van kleur met minder duidelike kopstrepe en die rug is bruiner.

Hulle leef tipies tussen biesies en riete en soek selde kos in oop areas. Hulle broei alleen of in klein groepies.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bronnelys 
* Newman se Voëls van Suider-Afrika; 
* *Sasol Voëls van Suider-Afrika.* Struik Nature. Vierde Uitgawe 2011.
Grootwitreier

Die **grootwitreier** (*Ardea alba*) is, soos sy naam aandui, 'n groot wit voël wat aan die reierfamilie behoort. Die grootwitreier is ook bekend as *Egretta alba* (Linnaeus, 1758).

## Identifikasie 
Die grootwitreier is 'n redelike groot voël, kan tot 101&nbsp;cm lank word, en weeg gewoonlik tussen 1 en 1,5&nbsp;kg. Al die voël se vere is wit.

## Habitat 
Grootwitreiers maak nes in bome en broei in kolonies naby groot damme en mere met rietbeddings of ander moerasagtige gebiede. Hulle neste, wat met stokke gebou word, kan tot 100&nbsp;cm in deursnit wees.

## Verspreiding 
Die voël word in die meeste tropiese en warm-klimaatgebiede aangetref. Dié wêreldwye verspreiding beteken dat die grootwitreier die wydsverspreidste van al die reierspesies is. Op die Noord-Amerikaanse kontinent word die voël so ver noord as Suid-Kanada aangetref, en dit kom ook voor in die suide en middeldele van Europa. Verder kom die Grootwitreier ook in Afrika en Asië voor.

Grootwitreiers is gedeeltelike trekvoëls: voëls in die Noordelike Halfrond migreer suid in die winter.

## Ander name 
* Wetenskaplike name: *Ardea alba*, *Egretta Alba* en *Casmerodius albus*
* Engelse naam: *Great (white) Egret*

## Fotogalery 

Lêer:Egretand lizard.jpg
Lêer:Lightmatter egret.jpg
Lêer:Egretta_alba_1_(Marek_Szczepanek).jpg
Lêer:Egretta_alba_2_(Marek_Szczepanek).jpg
Lêer:Ardea alba1.jpg
Lêer:Ardea alba2.jpg
Lêer:Ardea alba3.jpg
Lêer:Garça Grande(REFON).jpg
Lêer:Kotuku,_Pengo.jpg
Lêer:Great White Egret in Egypt.jpg
Ardea alba melanorhynchos MHNT.ZOO.2010.11.52.1.jpg |Museum specimen 

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bronnelys 
* Newman se Voëls van Suider-Afrika. 
* *Handbook of the Birds of Europe, the Middle East, and North Africa: The Birds of the Western Palearctic*
* Die *Integrated Taxonomic Information System se inskrywing oor die grootwitreier.
* Peterson, Roger T. *Peterson Field Guides: Eastern Birds.* 4de uitgawe. New York: Houghton Mifflin. 102.*
Longueuil

**Longueuil** is 'n stad in die suidweste van die Franstalige Kanadese provinsie Quebec met 231&nbsp;409 inwoners (2011). Die stad met 'n oppervlakte van 115,59 vierkante kilometer lê aan die suidoewer van die Sint-Laurensrivier, teenoor Montreal, en is die derde grootste in Quebec en die elfde grootste in Kanada.

## Geskiedenis 
Die naam van die stad is afgelei van 'n Franse dorp naby die Normandiese stad Dieppe - die geboortedorp van Charles Le Moyne (1626-1685), seigneur van Longueuil. Die spelling van die naam is eintlik foutief, aangesien die Franse dorp as *Longeuil* bekend staan.

Longueuil het sedert die jaar 1920 stadstatus. In 1961 smelt Longueuil met die stad Montréal-Sud en in 1969 met Jacques-Cartier saam.

## Eksterne skakels 
* Die amptelike webwerf van Longueuil
Bromvoël

Die **Suidelike bromvoël** (*Bucorvus leadbeateri*) is 'n voël wat aan die genus van bromvoëls (*Bucorvus*) en die familie Bucorvidae behoort. Hulle is groot swart voëls wat hoofsaaklik in Afrika suid van die Sahara voorkom. Bromvoëls is omnivore, maar eet oor die algemeen dierlike voedsel, soos voëltjies, reptiele, amfibieë en insekte. Die voël is 'n skaars standvoël en nomade in savanne, boomveld en grasveld met aangrensende woude.

## Ander name 
* Engelse naam: *Southern ground-hornbill*
* Xhosa: *Intsikizi*
* Zoeloe: *iNgududu* of *iNsingizi*
* Tswana: *Lehututu*

## Identifikasie 
Die voël is 90 tot 130&nbsp;cm groot en weeg 2.5 tot 6 kilogram. Dit is 'n baie groot neushoringvoël met 'n lang, krom snawel en die gesig en keel is opvallende rooi. Die hoofslagvere is wit en opvallend in vlug. Die volwasse wyfie het 'n klein violetblou keelvlek en uitgebreide rooi keelsakke. Die jong voël is roetbruin met 'n dofgelerige gesig en keel.

Hierdie voël se verspreidingsgebied en getalle het in die 20ste eeu met ongeveer twee derdes afgeneem en word nou hoofsaaklik tot groot reservate beperk.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Galery 

Southern Ground-hornbill (Bucorvus leadbeateri) Male - Bromvoel - Kruger Park South Africa.jpg|Bromvoël in die Krugerwildtuin
Bucorvus leadbeateri (female)- Philadelphia Zoo-8d.jpg|Wyfie
Bucorvus leadbeateri (Zambia).jpg|Mannetjie

## Bronnelys 
* Newman se Voëls van Suider-Afrika. 
* Sasol Voëls van Suider-Afrika. Struik Nature. Vierde Uitgawe 2011. 

## Eksterne skakels
Reusereier

Die **reusereier** (*Ardea goliath*) is gelokaliseerde algemene standvoël en nomade by mere, damme, groot riviere en riviermondings. In Engels staan die voël bekend as die *Goliath Heron*.

## Identifikasie 
duimnael|links|110px|Eier van die reusereier
Die voël is 135 tot 150&nbsp;cm lank en weeg 3 tot 3.4 kilogram en is die grootste reier. Die snawel is lank, massief en swaar. Die kop, nek en borskant is ryk, kastaiingsbruin en lyk baie soos die kleiner rooireier. Die kop is ongestreep (nie soos rooireier nie) en die bene en snawel is swarterig. Die jong voël is effens valer en minder rooibruin terwyl die voornek, bors, pens en onderdekvere wit is met swart strepe op.

Die voël vlieg, stadig en moeisaam; dit klap sy groot vlerke stadig en diep. Hulle broei alleen of in klein groepies, soms saam met ander reiers.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bronnelys 
* Newman se Voëls van Suider-Afrika. 
* *Sasol Voëls van Suider-Afrika.* Struik Nature. Vierde Uitgawe 2011.
Goosen

**Goosen** (genoem na die Bybelse Land van Goosen) was 'n Boererepubliek met 'n kortstondige bestaan van 24 Oktober 1882 tot 7 Augustus 1883; dit was geleë in 'n deel van Brits-Betsjoeanaland, wes van die destydse Zuid-Afrikaansche Republiek.  Die hoofsetel van die republiek was Rooigrond aan die Transvaalse westelike grens.

Op 7 Augustus 1883 verenig dit met Stellaland om die *Verenigde State van Stellaland* te vorm. In  1885 stuur die Britte egter 'n militêre mag, onder sir Charles Warren, na die gebied en word die republiek vervolgens afgeskaf op 30 September in dieselfde jaar en word heringelyf by Brits-Betsjoeanaland.

## Sien ook 
* Vlag van Goosen
Swartpootbrandervoël

thumb| *Rissa tridactyla*

Die **swartpootbrandervoël** (*Rissa tridactyla*) is 'n diepseemeeu en seldsame swerwer wat effens groter is as die mikstertmeeu. Die voël broei in die Palearktiese gebied en steek selde die ewenaar oor. Dit is nog net drie keer in Suid-Afrika aangeteken en wel aan die Weskus. Dit staan ook bekend as die *brandervoël* en in Engels as die *Black-legged kittiwake*.

## Voorkoms 
Die voël is 36 tot 40&nbsp;cm lank en weeg 320 tot 450 gram. Dit het lang vlerke, 'n vlak mikstert, geel snawel en swart bene. Broeiende volwassenes is wit met 'n bleekgrys rug en die bovlerk is bleekgrys met smal wit agterrand en swart punte aan die buitehoofslagvere. Die nie-broeiende volwassenes het 'n grys vlek aan die oordekvere en grys kladmerke aan die agternek. Die jong voël het 'n swart M oor die bovlerk, swart stertpunte, swart snawel en swart agterkraag.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bronnelys 
* *Newman se Voëls van Suider-Afrika*; 
* *Sasol Voëls van Suider-Afrika.* Struik Nature. Vierde uitgawe 2011.
Vlag van Goosen

duimnael|regs|200px|Vlag van GoosenDie **vlag van Goosen** was 'n vierkleur soortgelyk aan die vierkleur van die ZAR met die blou band vervang met 'n swart band. Die stigting van Goosen was gemik op die vestiging van 'n band tussen die Zuid-Afrikaansche Republiek en Duits-Wes-Afrika en die vlag kan gesien word as 'n kombinasie van die Transvaalse vlag en die vlag van Duitsland op daardie tydstip.

Die groen in die vlag staan vir hoop en jeug.
Breëbek

Die **breëbek** (*Smithornis capensis*) is 'n skaars tot gelokaliseerde standvoël wat in laaglande, oewer- en sandwoude voorkom. In Engels staan die voël as die *African Broadbill* bekend.

## Identifikasie 
duimnael|links|Skets uit 1838

Die voël is 12 tot 14&nbsp;cm lank en weeg 20 tot 25 gram. Dit is 'n onopvallende voël met 'n dig gestreepte borskant. Die mannetjie se kop en kroon is swarter as die wyfie s'n. Die jong voëltjie is dofgeel en die rug is minder gestreep.

Hulle leef een-een of in pare saam. Die voël word maklik misgekyk as hy nie roep nie.

## Verspreiding 
Hierdie spesie kom wydverspreid in Afrika voor en het 9 subspesies:
* *Smithornis capensis delacouri*: van Sierra Leone tot Ghana.
* *Smithornis capensis camarunensis*: Kameroen, Gaboen en die Sentraal-Afrikaanse Republiek.
* *Smithornis capensis albigularis*: van westelike Angola tot Tanzanië, suidelike tot Zambië en Malawi.
* *Smithornis capensis meinertzhageni*: van noordoostelike Demokratiese Republiek van die Kongo tot westelike Kenia.
* *Smithornis capensis medianus*: sentraal Kenia en noordoostelike Tanzanië.
* *Smithornis capensis suahelicus*: suidoostelike Kenia, oostelike Tanzanië en noordoostelike Mosambiek.
* *Smithornis capensis cryptoleucus*: van oostelike Zimbabwe tot suidwestelike Tanzanië tot suidelike Mosambiek en noordoostelike Suid-Afrika.
* *Smithornis capensis conjunctus*: van noordoostelike Namibië tot suidelike Zambië en noordwestelike Mosambiek.
* *Smithornis capensis capensis*: oostelike Suid-Afrika.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bronnelys 
* Newman se Voëls van Suider-Afrika, 
* *Sasol Voëls van Suider-Afrika.* Struik Nature. Vierde Uitgawe 2011.
Blouwangbyvreter

Die **blouwangbyvreter** (*Merops persicus*) is 'n algemene Palearkties-broeiende somertrekvoël wat op vloedvlaktes en aangrensende boomvelde leef. In Engels staan die voël bekend as die *Blue-cheeked bee-eater*.

## Identifikasie 
duimnael|links
duimnael|links|Eiers van *Merops persicus*
Die voël is 25&nbsp;cm groot, saam met die stert is dit 33&nbsp;cm lank en weeg 40 tot 54 gram. Die voël is effens groter as die olyfbyvreter.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011.
Rooikeelbyvreter

Die **rooikeelbyvreter** (*Merops bullockoides*) is 'n byvreter en algemene standvoël wat in sub-ekwatoriale Afrika voorkom waar dit in grasvelde en savanne leef; gewoonlik naby riviere en watermassas. Die voël staan as die *White-fronted Bee-eater* in Engels bekend.

## Voorkoms 
Die voël is 22 tot 24&nbsp;cm lank, weeg 30 tot 40 gram en is grotendeels groen van kleur. Die keel is wit-en-karmosyn, dit het 'n wit wangstreep en frons. Die kruis, dye en fondament is treffend blou. Die stertvere is nie verleng nie. Die jonger voël is valer met 'n groen kroon.

Hulle vang af en toe prooi op die grond.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Eksterne skakels 
*
Gewig

duimnael|100px|'n skaal weeg die gewig van 'n objek

**Gewig** is die krag waarmee 'n voorwerp na 'n massa toe aangetrek word, as gevolg van swaartekrag. Dit word uitgedruk deur die volgende formule:

:F = mg

Waar:
* F = Gewig van voorwerp [ newton (N) ]
* m = Massa van voorwerp [kilogram (kg)]
* g = Gravitasieversnelling ≈ 9,80 m/s2 (op Aarde by seevlak)

Die massa van 'n voorwerp is altyd dieselfde waar die gewig afhang van die krag waarmee dit aangetrek word. Byvoorbeeld, die massa van 'n voorwerp is dieselfde op aarde en op Mars, maar omdat die gravitasieversnelling op Mars hoër is as op aarde omdat Mars swaarder as die aarde is, sal die gewig van dieselfde voorwerp op Mars hoër wees.

## Nota 
## Kyk ook 
* Swaartekrag
Rooiborsbyvreter

Die **rooiborsbyvreter** (*Merops nubicoides*) is 'n algemene intra-Afrikaanse trekvoël wat in boomveld, savanne en vloedvlaktes aangetref word. Die voëls broei gewoonlik in groot kolonies in die sandwalle van rivieroewers, waarin die voëls hul eie nestonnels uitdolwe. en word ook dikwels gesien waar hulle hoog in die lug sirkel. Hulle vlieg ook rondom groter diere of voertuie weens die insekte wat uit die aanliggende grasveld opgejaag word.

## Habitat en broeigewoontes
Die gewone broeihabitat sluit laagliggende riviervalleie en vloedvlaktes in, waar hulle vertikale uitkalwende sandbanke uitsoek om in te tonnel na 'n ondergrondse nesholte. Op die plat oppervlaktes van riviereilande sal hulle egter ook reg afwaarts tonnel. Die spesie is hoogs sosiaal, en versamel tydens of buite die broeiseisoen in groot swerms. Hulle oornag kommunaal in bome of rietbeddings en swerf bedags oor 'n groot gebied. Die nes is aan die einde van 'n 1 tot 2 meter lange tonnel in 'n grond- of sandbank, waarin 'n legsel van 2 tot 5 eiers gelê word. Soos by alle byvreters is die eiers spierwit.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Swaelstertbyvreter

Die **swaelstertbyvreter** (*Merops hirundineus*) is 'n algemene nomade en plaaslike trekvoël wat in 'n verskeidenheid habitats leef; van halfwoestyn struikgewas tot woudrande. In Engels staan die voël as die *swallow-tailed bee-eater* bekend.

## Voorkoms 
Die voël is 20 tot 22&nbsp;cm lank en weeg 15 tot 28&nbsp;g. Dit is groter as die kleinbyvreter. Dit is die enigste byvreter met 'n diep mikstert. Die blou stert en pens is kenmerkend van die voël. Die kraag is blou, blougroen borskant en die stert blou. Die jong voël het 'n dofgrys keel en groen borskant, die stert is minder gevurk en dit het nie 'n blou kraag nie.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings 
## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Eksterne skakels
Frans in die Verenigde State van Amerika

duimnael|regs|200px|Frans in die Verenigde State Die Franse taal is in 'n aantal gebiede van die Verenigde State ingevolge die immigrasie van Franstaliges en die Franse kolonisasie ingeburger. Volgens die 2000 sensus praat 1,6 miljoen Amerikaners ouer as vyf Frans as huistaal. Verder praat byna 'n half miljoen Franse Kreool. Frans word veral in die deelstaat Louisiana en in Nieu-Engeland (Maine, New Hampshire en Vermont) gepraat. 

Meer as 13 miljoen Amerikaners is van Franse afkoms, tog is daar net sowat 1,6 miljoen mense wat Frans kan praat. 'n Groot Haïtiaanse gemeenskap bestaan in Miami (Florida), terwyl ook baie afgetredenes uit die Franstalige Kanadese provinsie Québec hulle in Florida gevestig het.

Daar is min Franstaliges in ander dele van die VSA.

## Nieu-Engeland 
Tussen 1840 en 1930 vestig 'n half miljoen Franstalige Kanadese hulle in Nieu-Engeland, en tot by die middel van die 20ste eeu bestaan daar 'n Franstalige gemeenskap met naastenby een miljoen sprekers. Met die agteruitgang van die plaaslike nywerhede is talle frankofone woonbuurte aan geleidelike verengelsing blootgestel, en tussen 1970 en 1990 het die aantal Franse moedertaalsprekers in die gebied van 906&nbsp;000 tot 339&nbsp;000 gedaal.

## Louisiana 
In die 16de eeu verken Spaanse ekspedisies die gebied van die huidige Louisiana, tog word dit in 1682 deur Robert Cavelier de la Salle as 'n Franse kolonie in besit geneem. In 1763 word die gebied aan Spanje oorgedra.  

Die oorspronklike Franse kolonistebevolking van Louisiana groei danksy die vestiging van tussen 3&nbsp;000 en 5&nbsp;000 Akadiërs, wat deur die Britte uit Kanada verdryf is.

As gevolg van die slaweopstande in Haïti vlug in die tydperk tussen 1791 en 1810 sowat 10&nbsp;000 blankes en swartes na Louisiana, wat tussen 1800 en 1803 nog 'n keer onder Franse bewind kom. Napoléon Bonaparte verkoop die kolonie daarna aan die VSA.

Die huidige Franstalige bevolking van Louisiana bestaan uit drie groepe:

* Die **Creoles (Blancs)** is die nakomelinge van die eerste Franse setlaars met tans 3&nbsp;000 tot 4&nbsp;000 Franssprekendes.
* Die **Cajuns** is die nakomelinge van die Akadiese vlugtelinge en immigrante uit onder meer Italië, Duitsland en Ierland, wat met hulle vermeng het. Volgens die sensus van die jaar 2000 praat 194&nbsp;000 mense in Louisiana die sogenaamde Cajun-Frans.
* Die **Creoles (Noirs)** is die 40&nbsp;000 nakomelinge van slawe, wat tussen 1791 en 1810 van die Karibiese eilande na Louisiana gekom het. 

## Die status van die Franse taal 
Die Engelstalige omgewing oefen vir 'n lang tyd 'n groot invloed op die Franse taal in die VSA uit en begin dit geleidelik verdring. Sedert die sewentigerjare van die 20ste eeu erken die owerhede die belangrike bydrae van die Franse taal en kultuur. Staatsinstellings soos die *Council for the Development of French in Louisiana* (CODOFIL, "Raad vir die Ontwikkeling van Frans in Louisiana") bevorder die gebruik van Frans, wat ook as die tweede ampstaal van Louisiana dien.

## Verwysings
Veereier

Die **veereier** (*Bubulcus ibis*) is 'n klein wit voël wat aan die familie van reiers behoort. Hierdie voëls staan in die volksmond as **bosluisvoëls** bekend. Dit is 'n algemene standvoël in dele van sy gebied en 'n trekvoël in ander. Dit is die enigste spesie in die genus *Bubulcus*. In Engels staan die voël bekend as die *Western Cattle Egret* en in Nederlands as die *Koereiger*.

## Voorkoms 
Die voël is 48 tot 54&nbsp;cm groot en 280 tot 450 gram swaar. Hulle is klein, kompakte witreiers met 'n kort snawel, nek en bene. Die snawel is geel en die bene is olyfgeel. Die volwasse voël het dofgeel pluime op die kroon, mantel en bors.

duimnael|links|'n Mannetjie in broeigewaad.
duimnael|links|Eier

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bronnelys 
* Newman se Voëls van Suider-Afrika; 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Witkeelbyvreter

Die **Witkeelbyvreter** (*Merops albicollis*) is 'n byevreter en swerwer wat in die suide van die Sahara in Afrika broei. In die winter emigreer hulle na die reënwoude van Senegal tot Uganda. In Engels staan die voël bekend as die *White-throated Bee-eater*.

## Identifikasie 
Die voël is 20&nbsp;cm lank (32&nbsp;cm met die middelstert ingesluit) en weeg 22 tot 30 gram. Die voël is skraal met die kop kenmerkend swart-en-wit gestreep. Die rug is blougroen en daar is 'n swart band om die bors. Die volwasse voël het lang middelstertvere terwyl die jong voëls se keel dofgelerig is en die rugkant 'n valer groen is. Die jong voëls het ook nie lang middelstertvere nie.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011.
Witkruisarend

Die **witkruisarend** (*Aquila verreauxii*) is 'n groot donkerswart roofvoël met 'n kenmerkende wit V-vorm op die rug, en wit kruisvere. Dit is die 6de grootste arendspesie ter wêreld. Vergeleke met hul eweknieë het hulle besonder groot pote en lang kloue. Die arend leef in oorwegend afgeleë en bergagtige gebiede van suidelike en oostelike Afrika (tot in Tsjad), asook lokaal in westelike Asië. Omdat hul bergagtige hougebiede meestal bewaar word, of nié vir landbou of bewoning geskik is nie, word hierdie spesie nie bedreig nie. Omdat hulle nie aas nie, word hulle ook nie maklik vergiftig nie. Hul naaste verwante is die jagarend, Bonellijagarend, wigstertarend en gouearend.

Hulle leef in pare, en slegs wanneer een sterf sal die oorblywende 'n nuwe maat aanvaar. Die paar werk saam om 'n groot nes op 'n kranslys te bou, en dié kan tot vier maande neem om te voltooi. Wanneer die tyd nader om die eiers te lê bring hulle ook groen takkies van 'n karee of kiepersol wat die voering van die stoknes uitmaak. Die wyfie alleen voer die kuiken, met prooi wat deur die mannetjie aangedra word. Wanneer die oudste kuiken oorleef, pik dit rondom die vyfde dag die jonger kuiken of kuikens dood. Die oorlewende enkelkuiken bly vir 84 tot 99 dae in die nes en is 'n maksimum van ses maande van sy of haar ouers afhanklik. Die kuiken roep redelik luidrugtig na die ouers, maar volwasse voëls is betreklik stil. Dit neem die jongeling vier jaar om die volwasse veredos te verkry.

Die ouers poog gewoonlik om in een seisoen twee broeisiklusse te voltooi, en kan dus in 'n gunstige jaar twee kuikens voortbring. Dikwels bou hulle 'n reserwenes, en wissel dan die twee neste (soms binne meters van mekaar) af na gelang van omstandighede. Hulle vreet hoofsaaklik klein soogdiere en het 'n voorliefde vir dassies, maar vreet ook hase, rietrotte, voëls en reptiele.

## Ander name 
* Engels: ''Verreaux's eagle* (vernoem na Jules Verreaux), *African black eagle* of *Black eagle''
* Zoeloe: Ukhozi
* Sotho: Ntsu
* Xitsonga: Gama

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings
Gewone dikkop

Die **gewone dikkop** (*Burhinus capensis*) is 'n voël wat wydverspreid in Afrika suid van die Sahara voorkom. Die voël word tot 18 duim ( 45cm ) hoog en het lang bene en bruin vere met wit spikkels daarop. Hierdie spikkels bied uitstekende kamoeflering in die droë grasvelde en savanne waar hulle voorkom. In Engels staan die voël bekend as die *Spotted thick-knee*.

## Identifikasie 
Hierdie voël is groter as die waterdikkop. Dit het 'n donkerbruin-en-dofgeel gespikkelde rugkant. Dit het nie grys vlerkdekvere soos die waterdikkop nie. Tydens vlug is klein wit vlekke by die basis van die binne- en buitehoofslagvere sigbaar. Die res van die slagvere en grootdekvere is swarterig. Die ondervlerk is wit met 'n swart agterrand en middelstreep. Die jong voëltjie se rugkant is meer gestreep as die volwasse voëls. Die voël het 'n vlerkspan van 80&nbsp;cm.

## Gewoontes 
links|duimnael|Roep in 'n voorstad om middernag
Die spesie jag uitsluitlik op die grond en vreet insekte, klein soogdiere en akkedisse. Hulle maak op die grond nes en die wyfie lê gewoonlik twee eiers op 'n slag. Die mannetjie en wyfie maak die kuikens saam groot en beide dra kos aan. Die voëls beskerm hulle neste en sal selfs maak of hulle beseer is om roofdiere van die nes af weg te lok. Hulle is ook voëls wat in die aand uitkom.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bronnelys 
* Newman se Voëls van Suider-Afrika, 
* *Sasol Voëls van Suider-Afrika.* Struik Nature. Vierde uitgawe 2011. 

## Verwysings
Bosmusikant

Die **bosmusikant** (*Ploceus bicolor*) is 'n algemene standvoël in woude en digte boomveld. Die voël is gebiedsgebonde, sluit dikwels by voëlgroepe aan en pare bly heeljaar saam. In Engels staan die voël bekend as die *Forest weaver* of *Dark-backed weaver*.

## Identifikasie 
duimnael|links|Skets

Die voël is 15&nbsp;cm lank en weeg 28 tot 43 gram. Die rugkant is swartbruin en die bors en pens is goudgeel. Die geslagte lyk eenders en het geen eklipskleed nie. Die keel is wisselend spikkelgrys. Die voël kan met die olyfkopwewer verwar word.

Hulle broei alleen in 'n fyngeweefde nes wat van slinger- en rankplante gemaak word. Die nes het 'n lang ingangstonnel en hang aan 'n dun tak wat gestroop is van blare.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bronnelys 
* *Newman se Voëls van Suider-Afrika*. 
* *Sasol Voëls van Suider-Afrika.* Struik Nature. Vierde Uitgawe 2011.
Klipfisant

'n **Klipfisant** is 'n tipe fisant.

## Ander name 
* Wetenskaplike naam: *Francolinus hartlaubi*
* Engels: ''Hartlaub's Francolin''

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bronnelys 
* Newman se Voëls van Suider-Afrika,
Diederikkie

Die **diederikkie** (*Chrysococcyx caprius*) is 'n koekoek in die *Cuculidae*-familie. Die voël is 'n algemene intra-Afrika broeiende somertrekvoël wat in boomvelde, savanne, grasveld en voorstedelike tuine leef. In Engels staan die voël bekend as die *Diederik cuckoo* of *Dideric cuckoo*.

## Identifikasie 
Die voël is 17 tot 20&nbsp;cm lank en weeg 22 tot 42 gram. Hierdie koekoek is een van die kleiner koekoeke, is blinkgroen met kenmerkende vlerkvlekke, rooi oë en groen sye met breë dwarsstrepe. Die volwasse voël het 'n groen kaakstreep en wit wenkbroue wat tot voor die oog strek. Die wyfie is valer, met strepe wat tot op die bors strek en die keel is dikwels dofgelerig. Die wyfie kan maklik verwar word met die meitjie-wyfie; eersgenoemde het duideliker maar minder uitgebreide dwarsstrepe, aan die sye en wit kolle op die voorvlerke. Die jong voël het 'n opvallende rooi snawel en kom in groen en rooibruin morfe voor.

Die voël is 'n broeiparasiet en gebruik wewers, vinke en mossies as broeigashere.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bronnelys 
* Newman se Voëls van Suider-Afrika, 
* *Sasol Voëls van Suider-Afrika.* Struik Nature. Vierde Uitgawe 2011.
Dassievoël

Die **dassievoël** (*Thamnolaea cinnamomeiventris*) is 'n voël in die familie van vlieëvangers (*Muscicapidae*) in die orde van die sangvoëls (*Passeriformes*). Die spesie is vroeër as 'n lid van die lysterfamilie beskou. In Engels staan die voël as die *Mocking cliff-chat* bekend.

Die voël is 'n algemene, maar gelokaliseerde, standvoël wat op kranse en rotsbesaaide heuwelhange en klowe leef.

## Identifikasie 
Die voël is 22&nbsp;cm lank en weeg 46 tot 53 gram. Die mannetjie is blinkswart met 'n helder, kastaiingbruin pens, fondament en kruis, en wit skouervlekke. Die wyfie het 'n donkergrys rugkant en die borskant is kastaiingbruin. Die jong voël lyk na die wyfie maar is net valer. Hulle woon in familiegroepe of pare saam en soek ook kos op die grond.

[duimnael|links|'n Mannetjie in die [Krugerwildtuin]]

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bronnelys 
* Newman se Voëls van Suider-Afrika, 
* *Sasol Voëls van Suider-Afrika.* Struik Nature. Vierde Uitgawe 2011.
Versamelvoël

Die **versamelvoël** (*Philetairus socius*) is 'n sangvoël wat endemies aan die droë en dorre gebiede van suidelike Afrika is. Dit behoort aan die familie van wewervoëls (*Ploceidae*), en is die enigste spesie wat aan die monotipiese genus *Philetairus* toegeskryf word. Versamelvoëls word in Suid-Afrika, Namibië en Botswana aangetref, maar die Noord-Kaap is hul bakermat. Soos hul wetenskaplike en volksname suggereer, het hulle 'n sosiale lewenswyse en bou groot saamgestelde gemeenskapsneste, miskien die skouspelagtigste strukture wat deur enige voël gebou word.
duimnael|links|'n Versamelvoëlnes op 'n dooie boomstomp
[duimnael|links|Versamelvoëlneste in 'n [kameeldoring in die Kalahari]]
duimnael|links|'n Kuiken bedel kos by die ouer
duimnael|links|Ouer met jongvoël in die Kgalagadi

## Etimologie
Die genusnaam kom uit Grieks; *phil*- beteken "bemin" óf "voorliefde vir", terwyl *etairos* 'n gesel is, wat in samehang hul gemeensaamheid beklemtoon. Die spesienaam *socius*, uit Latyn, beteken "verbonde" of "mededeelsaam" en sinspeel ewenwel op hul sosiale gedrag.

## Identifikasie 
Uiterlik lyk hulle baie soos huismossies. Die voël is 14&nbsp;cm lank en weeg 24 tot 32 gram. Die snawel is lig gekleurd met 'n swart gesigsmasker en geskubde rugvere. Die geslagte lyk eenders. Die volwasse voël het geskubde swart vere aan die sye.

## Gedrag 
Die voël is 'n groepvoël en koöperatiewe broeier. Hulle maak 'n grasdaknes wat op 'n paal (telefoonpale is gewild), windpomp of boom gebou word. Hulle bou die grootste nes van alle voëls en die nes kan tot 500 kamers hê.

## Ander name 
* Ander Afrikaanse naam: *Familievoël*
* Engelse naam: *Sociable weaver*
* Duitse naam: *Siedelweber*
    
## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde uitgawe 2011. 

## Verwysings 
## Eksterne skakel 
* http://avibase.bsc-eoc.org/species.jsp?lang=EN&avibaseid=7799DC8B0CEAA782
Bokmakierie

Die **bokmakierie** (*Telophorus zeylonus*) is 'n endemiese, algemene standvoël in struikveld, Karoobossieveld, strandveld en grasveld met verspreide bosse. Die voël is 23&nbsp;cm groot en weeg 60 - 66 gram. In Engels staan die voël ook bekend as die *Bokmakierie*. Dit is 'n opvallende lewendige voël en bring baie tyd op die grond deur.

## Voorkoms 
Die voël is 23&nbsp;cm lank en weeg 60 tot 66 gram. Die lyf is olyf, swart en geel en die geslagte lyk eenders. Tydens vlug is die groen-en-swart ster met geel punte opvallend. Die jong voëls is effens valer en het nie 'n swart borsrand en duidelike kopmerke nie.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011.
Swempie

'n **Swempie** is 'n voël van die Phasianidae-familie. 
Hulle kom voor in Angola, Botswana, Burundi, Republiek van die Kongo, Demokratiese Republiek van die Kongo, Ethiopië, Gaboen, Kenia, Malawi, Mali, Mauritanië, Mosambiek, Namibië, Niger, Nigerië, Rwanda, Suid-Afrika, eSwatini, Tanzanië, Uganda, Zambië en in Zimbabwe.

## Ander name 
* Wetenskaplike naam:  *Francolinus coqui*
* Engelse naam:        *Coqui Francolin*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name
Bleshoender

'n **Bleshoender** (*Fulica cristata*) is 'n voël wat die familie Rallidae behoort. Bleshoenders kom oor groot dele van Afrika en in die suide van Spanje op mere en damme voor. Hulle bou 'n nes van dooie riet wat op die water dryf of naby die kant geanker is. Hulle lê ongeveer 8 eiers (soms meer onder goeie omstandighede), maar tree aggressief teenoor die kuikens op, sodat slegs 'n paar tot volwassenheid oorleef.

duimnael|links|'n Bleshoender
duimnael|links|Volwasse bleshoender met kuiken
duimnael|links|Eiers

## Ander name 
* Engelse naam: *Red-knobbed Coot* of *Crested Coot*
* Nederlandse naam: *knobbelmeerkoet*, of *blesmeerkoet*
* Wetenskaplike naam:  *Fulica cristata*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Eksterne skakels 
* 
* 
*
Bergwagter

Die **bergwagter** (*Oenanthe monticola*) is 'n algemens standvoël wat amper-endemies is aan Suider-Afrika. Dit is 'n plaaslike nomade en leef in klipperige heuwelhange, erosieslote, paddeurgrawings, ou delwerye en ander gebroke grond. In Engels staan die voël bekend as die *Mountain Wheatear*.

## Voorkoms 
Die voël is 19&nbsp;cm lank en weeg 32 tot 45gram. Hulle kom aan die Weskus van Suid-Afrika en Namibië voor asook die binneland van Suid-Afrika. Die mannetjie is polimorfies. Die swart morf is meer algemeen; dit swart met wit skouers, fondament, kruis en buitestert. Sommige swart morfe het 'n wit mus en in die weste het hulle 'n wit pens. Die grys morf se lyf is bleekgrys; die kruis, buitestert is wit en daar is soms wit skouervlekke en 'n wit mus teenwoordig. Die wyfie is effens donker roetbruin met 'n wit kruis en buitestertvere. Die jong voëltjies lyk soos die wyfies en kry eers na drie maande volwasse vere.

Hulle leef in pare of familiegroepies saam.
  
## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name
Kaapse kliplyster

Die **Kaapse kliplyster** (*Monticola rupestris*) is 'n kliplyster en endemiese standvoël in Suid-Afrika. Die voël is groter as ander kliplysters. In Engels staan die voël bekend as die *Cape rock-thrush*.
duimnael|links|Die wyfie van die Kaapse kliplyster in KwaZulu-Natal

## Identifikasie 
Die voël is 20 tot 22&nbsp;cm lank en weeg 50 tot 65 gram.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name
Berghaan

Die **berghaan** (*Terathopius ecaudatus*) is 'n mediumgrootte arend in die voëlfamilie *Accipitridae*. Dit is die enigste lid van die genus *Terathopius* en moontlik die oorsprong van die "Zimbabwe-voël", die nasionale embleem van Zimbabwe.

## Identifikasie 
duimnael|links|'n Jong, mak berghaan
Die berghaan is 'n kleurvolle spesie met 'n baie kort stert (*ecaudatus* is Latyn vir stertloos) wat die voël onmiskenbaar maak tydens vlug. Die volwasse mannetjie is 60 tot 75&nbsp;cm lank met 'n 175&nbsp;cm vlerkspan. Hy het swart vere behalwe vir sy bruin mantel en stert, grys skouers en rooi gesigsvel, bek en bene.

Die wyfie is soortgelyk aan die mannetjie, maar waar die mannetjie swart vere het, is die wyfie s'n grys. Jong voëls is bruin met wit spikkels en het 'n groen-grys gesigsvel. Dit neem sewe tot agt jaar vir 'n berghaan om volwassenheid te bereik.

## Habitat 
Die berghaan is 'n algemene bewoner van die savanne-grasvelde in sub-Sahara Afrika. Die voël bou sy nes in hoë bome.

## Voortplanting 
Die wyfie lê 'n enkele eier wat sy dan bebroei vir 42 tot 43 dae. Dit neem 'n verdere 90 tot 125 dae voor die kuiken gereed is om te vlieg. Berghane bly lewenslank by hul maats en hou aan om dieselfde nes vir 'n aantal jare te gebruik. Voëls sonder maats (vermoedelik van 'n eerste broeisel) sal somtyds by die nes help.

## Voeding 
Die berghaan se prooi is meestal ander voëls, soos duiwe, of klein soogdiere. Berghane vreet ook aas.

## Geluid 
Berghane is oor die algemeen stil voëls, maar nou en dan sal 'n voël 'n verskeidenheid blaffe en krete gee.

Lêer:Gaukler-03.jpg|
Lêer:Gaukler-08.jpg|
Lêer:Bateleur delta.JPG|
Lêer:Bateleur Eagle.jpg|'n Jong berghaan

## Ander name 
* Engelse naam: *Bateleur*
* Wetenskaplike naam:  *Terathopius ecaudatus*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings 
## Bronnelys 
* Barlow, Wacher en Disley. *Birds of The Gambia*. .
* 
* Ferguson-Lees, Christie, Franklin, Mead, and Burton. *Raptors of the World*. London: Christopher Helm, 1999. .
Boomslang

Die **boomslang** (*Dispholidus typus*) is 'n groot, gladde, giftige slang van Afrika suid van die Sahara. Dit is die enigste spesie in sy genus. Die naam in ander tale is baie na verwant aan die Afrikaanse naam.

## Beskrywing 
Boomslange is anders as baie ander slange in die sin dat hulle meestal seksueel dimorfies is; wyfies behou die bruingrys kleur van onvolwasse boomslange, maar mannetjies word 'n helder groen. Let wel dat daar wel rare uitsonderings opgeteken is waar mannetjies bruinkleurig was.  Volwasse boomslange word omtrent 1,5&nbsp;m lank. Hulle het 'n kort, stomp neus en groot oë.

## Gif 
Die boomslang se gif is uiters giftig en kan tot dood lei. Dit is 'n hemotoksien. Dit beteken dat die gif die hemoglobien in die rooibloedselle aanval en vernietig, en só die bloed in die slagoffer vernietig.

## Sien ook 
* Alfabetiese lys van slange

## Eksterne skakels 
* *Adventure Addicts guide, tree snake *
*
Oranjevlerkmelba

Die **oranjevlerkmelba** (*Pytilia afra*) is 'n algemene spesie pragvink (*Estrildidae*) wat in Afrika voorkom.

## Ander name 
* Afrikaans: Geelrugsysie
* Afrikaans: Geelrugmelba
* Engelse naam: *Orange-winged (Goldenbacked) Pytelia*
* Wetenskaplike naam:  *Pytilia afra*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name